
U G O V O R

O PRENOSU PRAVA SVOJINE RADI IZVRŠENJA ČINIDBE
Zaključen u Beogradu dana _______.2014. god.
UGOVORNE STRANE:

1. EP „SVETLOST“ A.D. Beograd, ul. Bara Venecija 57, Mat. broj................PIB....................

      koje zastupa dipl. ing. Vladan Gvozdenović, Generalni direktor, s jedne strane 
(u daljem tekstu: EP “Svetlost”)
                                                        i

             2. ŽIVOTIĆ DRAGICA iz Beograda, ul. Francuska br. 11, JMBG ______________ i 
             3. BAJIĆ HELENA iz Beograda, ul. Danteova br. 7, JMBG 1809952715043, s druge strane.
PREDMET UGOVORA: 

1.) Prenos prava svojine od strane EP „SVETLOST“ a.d. na garsonjeri br. 2-stan sa lođom, pov. 29 m2 na IV spratu zgrade u ul. Francuskoj br. 11 na k.p.br. 1688/1 upisane u LN. br. 314 KO Stari Grad u Beogradu, u korist sticaoca tog prava BAJIĆ HELENE, s jedne strane;
2.) Razvrgnuće imovinske zajednice BAJIĆ HELENE i ŽIVOTIĆ DRAGICE na jednosobnom stanu levo od stepeništa b.b. pov. 37 m2 na IV spratu zgrade u ul. Francuskoj br. 11 na k.p.br. 1688/1 upisanom u LN. br. 314 KO Stari Grad u Beogradu, čiji su suvlasnici Bajić Helena i Životić Dragica svaka sa po ½ id. dela, tako što Bajić Helena, prenosi pravo susvojine tj. polovinu svog id. dela tog stana Životić Dragici, a po izvršenom sticanju prava vlasništva na garsonjeri iz tačke 1.) predmeta ugovora prenosom vlasništva od strane EP „Svetlost“;  
3.) Utvrđivanje činidbenih obaveza BAJIĆ HELENE i ŽIVOTIĆ DRAGICE, s druge strane, kao činidbi utvrđenih ovim ugovorom u zamenu za prenos prava svojine i međusobno regulisanje imovinskih prava opisanih u tački 1.) i 2.) predmeta ugovora, a koje se odnose na prava i obaveze u vezi  rekonstrukcije i promene namene poslovno-stambene zgrade u ulici Francuska br. 11 u Beogradu, u cilju trajnog  rešavanja imovinsko pravnih odnosa EP „Svetlost“, Životić Dragice i Bajić Helene.
OPŠTE ODREDBE :
Član 1.

Ugovorne strane saglasno konstatuju sledeće činjenično i pravno stanje :

· da je Svetlost vlasnik poslovno-stambene zgrade u ul. Francuskoj br. 11 u Beogradu, postojeće na kat. parc. br. 1688/1, upisane u list nepokretnosti 314 KO Stari Grad, osim jednog jednosobnog stana levo od stepeništa, plus lođa bez površine, upisane korisne površine 37 m2, koji se nalazi na IV spratu navedenog objekta u ul. Francuskoj br. 11, upisanog kao stan bb pod red. brojem 1 na k.p.br. 1688/1 u LN. br. 314 KO Stari grad u Beogradu,
· Da je stan bb levo od stepeništa pov. 37 m2 u ul. Francuskoj br. 11 u Beogradu, opisan u tački 1. ovog člana ugovora, vanknjižno suvlasništvo Životić Dragice i Bajić Helene, sa udelima od po ½ idealnog dela, a na osnovu pravnosnažnog rešenja o nasleđivanju Prvog osnovnog suda u Beogradu pos. br. 5.O.13447/12 od 19.12.2012. godine, iza smrti njihove majke, pok. Životić Ane, kao upisanog vlasnika nepokretnosti;
· da je Svetlost knjižni vlasnik i objekta u dvorištu predmetne zgrade (aneks uz postojeću zgradu) površine 143.38 m2;

· da je 20. redovna Skupština akcionara EP“Svetlost“ AD, održana dana 27.6.2014.god.   dala saglasnost na tekst ugovora između Svetlosti i Životić Dragice i Bajić Helene i zadužila i ovlastila Generalnog direktora dipl.ing. Vladana Gvozdenovića da sa drugom ugovornom stranom zaključi i overi predmetne ugovore, kao i sva ostala dokumenta koja iz istih proizilaze.
Član 2.
Ugovorne strane međusobno su saglasne, da EP „Svetlost“  na osnovu ovog ugovora, može izvršiti rekonstrukciju i promenu namene celokupne predmetne poslovno-stambene zgrade u ul. Francuskoj br. 11 opština Stari grad u Beogradu, u smislu odredbi utvrđenih ovim ugovorom, s jedne strane, a da se, s druge strane, trajno rešavaju međusobni imovinsko-pravni odnosi EP „Svetlost“, Životić Dragice i Bajić Helene, na taj način što će se izvršiti prenos prava svojine-susvojine iz predmeta ovog ugovora te na taj način trajno rešiti stambeno pitanje Životić Dragice i Bajić Helene u okviru postojeće poslovno-stambene zgrade u smislu razvrgnuća njihove imovinske zajednice, a u zamenu za opisano pravo EP „Svetlost“ na izvođenje radova rekosntrukcije objekta i druga prava koja proizilaze iz datih saglasnosti od strane Bajić Helene i Životić Dragice, pa stoga, ugovorne strane, u najboljoj veri i na osnovu usaglašene ponude Svetlosti, zaključuju ovaj ugovor kako dalje sledi.
PRAVA I OBAVEZE ugovornih strana :

Član 3.

Obaveze Svetlosti kao ugovorne strane i većinskog vlasnika poslovno-stambene zgrade opisane u čl. 1. ovog ugovora su sledeće:

· EP „SVETLOST“ kao vlasnik stana sa lođom-garsonjere br. 2 na IV spratu zgrade u ul. Francuskoj br. 11, upisane pov. 29 m2 a stvarno korisne površine 28.5 m², upisane u LN.br. 314 na k.p.br. 1688/1 KO Stari grad u Beogradu pod red. brojem 6, opisane u tački 1.) predmeta ugovora, prenosi ovim ugovorom opisanu nepokretnost u vlasništvo Bajić Helene, a Bajić Helena stiče pravo svojine i nesmetane državine na tom stanu, momentom sudske overe istog.
· EP „Svetlost“ obavezuje se da izradi svu neophodnu investiciono tehnićku i projektnu dokumentaciju i da pribavi sva neophodna odobrenja i saglasanosti nadležnih organa u skladu sa propisima koji regulišu ovu oblast, u cilju predmetne rekonstrukcije i proimene namene predmetnog objekta u ul. Francuskoj br. 11 u Beogradu.
· EP „Svetlost“ obavezuje se da snosi sve administrativne i druge troškove vezane za realizaciju ovog ugovora (troškove svih poreza, overe ugovora, troškove uknjižbe prava svojine i dr.) kao i sve troškove izrade i usvajanja celokupne investiciono-tehničke dokuemntacije i pribavljanja odgovarajućih saglasnosti i odobrenja nadležnih državnih organa radi realizacije svih pravnih poslova utvrđenih ovim ugovorom.
Član 4.

EP „Svetlost“ kao većinski vlasnik poslovno-stambene zgrade opisane u čl. 1. ovog ugovora i nosilac predmetnog pravnog posla potvrđuje da se u skladu sa odredbama ovog ugovora i datim saglasnostima shodno čl. 5. Ugovora, posebno obavezuje da u potpunosti obezbedi i zaštiti sva imovinska i druga pripadajuća prava koja proizilaze iz prava svojine Životić Dragice i Bajić Helene na nepokretnostima opisanim u ovom ugovoru.

Član 5.

ŽIVOTIĆ DRAGICA i BAJIĆ HELENA kao idealni suvlasnici nepokretnosti-jednog jednosobnog stana levo od stepeništa, plus lođa bez površine, upisanog kao stan bb površine 37 m2 na IV spratu zgrade u ul. Francuskoj br. 11 na k.p.br. 1688/1 u LN.br. 314 KO Stari grad u Beogradu, ovim ugovorom vrše razvrgnuće imovinske zajednice u smislu deobe suvlasništva na opisanom stanu, tako što BAJIĆ HELENA, po sticanju prava svojine na stanu-garsonjeri pov. 29 m2 u ul. Fransuskoj br. 11 u Beogradu prenosom prava vlasništva od strane EP „Svetlost“, ovim ugovorom prenosi pravo svojine na ½ id. dela jednosobnog stana bb pov. 37 m2 na IV spratu zgarde u ul. Francuskoj br. 11 u Beogradu, ŽIVOTIĆ DRAGICI, a Životić Dragica stiče pravo svojine i nesmetane državine na tom stanu, momentom sudske overe ovog ugovora.
Član 6.
ŽIVOTIĆ DRAGICA i BAJIĆ HELENA, po osnovu sticanja prava svojine na predmetnim nepokretnostima, razmenjuju stečena prava za izvršenje činidbi, odnosno faktičkih i pravnih radnji kao ispunjenja njihovih ugovornih obaveza, tako što ovim ugovorom daju EP „Svetlost“ kao većinskom vlasniku poslovno-stambene zgrade, neopozivu i neograničenu saglasnost, za sve adaptacije i/ili rekonstrukcije u okviru predmetne poslovno-stambene zgrade opisane u čl. 1. ovog ugovora, za sve promene namene pojedinih delova zgrade u svojini Svetlosti, momentom sudske overe ovog ugovora, odnosno, sledećim stavom ovog člana ugovora, daju taksativno navedene saglasnosti kao činidbe i to :
Životić Dragica i Bajić Helena posebno daju Svetlosti sledeće saglasnosti:
· Saglasnost za adaptaciju, rekonstrukciju, sanaciju i promenu namene zgrade, a u cilju adaptacije predmetnog objekta u objekat ugostiteljske delatnosti: hotel ili drugu poslovnu namenu prema potrebama većinskog vlasnika;

· Saglasnost za dobijanje građevinske dozvole i drugih potrebnih dozvola, saglasnosti i odobrenja u vezi adaptacije, rekonstrukcije, sanacije i promene namene objekta i u drugim neophodnim i sličnim postupcima, kao i saglasnost za zajednički i objedinjeni nastup kod svih JKP u vezi navedenih postupaka;
· Saglasnost za rekonstrukciju i sanaciju fasade i drugih delova objekta;

· Saglasnost za upravljanje predmetnom zgradom, odnosno svojim delom zgrade;
· Saglasnost za eventualno buduće nadziđivanje i sve buduće posebne adaptacije i sanacije objekta u dvorištu, a u funkciji sanacije ravnog krova koji prokišnjava, kao i drugih potrebnih radova neophodnih radi otklanjanja uzroka koji ugrožavaju zgradu i prostore u njoj;
· Saglasnost za konverziju zemljišta na navedenoj parceli na kojoj se nalaze predmetni objekti iz prava korišćenja u pravo svojine, a sve u skladu sa važećim zakonskim propisima koji regulišu ovu materiju, u korist obe ugovorne strane;

· Saglasnost za isticanje natpisa, reklama i drugih poslovno-marketinških sredstava i predmeta na fasadi, zidovima i krovu zgrade, uz obavezu da iste ne budu oko prozora i na zidovima stanova koji su u svojini Životić Dragice i Bajić Helene;

· Saglasnost da se u svim budućim poslovima prenamene prostora i drugim sličnim aktivnostima može naknadno promeniti namena dela objekta koji pripada Svetlosti, u celini ili delova objekta, a u skladu sa potrebama većinskog vlasnika u: lokal, kancelarije, drugi poslovni ili stambeni prostor, ili druge potrebne namene;
· Sve ostale saglasnosti za koje se u raznim postupcima i pred odgovarajućim upravnim, sudskim i drugim državnim organima ukaže potreba, a u smislu ovog ugovora.

Životić Dragica i Bajić Helena su saglasne da se sve napred navedene saglasnosti, pojedinačno ili kao jedinstvena saglasnost pripreme u više primeraka i obavezuju se da iste potpišu i overe kod nadležnog suda ili drugog nadležnog državnog organa, a koje će činiti sastavni deo ovog ugovora, odmah po sudskoj overi istog, s tim da svi troškovi u vezi toga padaju na teret Svetlosti u skladu sa članom 2. ugovora.

Član 7.

Životić Dragica i Bajić Helena izjavljuju da su upoznate sa činjenicom da je Svetlost, kao većinski vlasnik poslovno-stambeno zgrade zaključio dugoročni ugovor sa Zakupcem, svojim poslovnim partnerom, u kom ugovoru je utvrđena delatnost Zakupca: obavljanje smeštaja gostiju-hotel, te ovim ugovorom neopozivo izjavljuju da su saglasne sa obavljanjem ove delatnosti budućeg Zakupca, kao i sa svim rekonstrukcijama i adaptacijama potrebnim za ovu delatnost.
CLAUSULA INTABULANDI :

Član 8.
1. BAJIĆ HELENA momentom sudske overe ovog ugovora, stiče pravo vlasništva i upisa u javne knjige bez ikakvih daljih uslova ili saglasnosti, osim izvršenja činidbi utvrđenih kao njena ugovorna obaveza davanjem određenih saglasnoti, na stanu sa lođom-garsonjeri br. 2 na IV spratu zgrade u ul. Francuskoj br. 11, upisane pov. 29 m2 a stvarno korisne površine 28.5 m², upisane pod red. brojem 6 u LN.br. 314 na k.p.br. 1688/1 KO Stari grad u Beogradu, tako da su ugovorne strane međusobno saglasne da je EP „Svetlost“ dala kao vlasnik opisanog stana ovim članom ugovora, Clausulu Intabulandi za upis prava svojine, Bajić Heleni u javnim knjigama tj. Katastru nepokretnosti;
2. ŽIVOTIĆ DRAGICA momentom sudske overe ovog ugovora, stiče pravo vlasništva i upisa u javne knjige bez ikakvih daljih uslova ili saglasnosti, osim izvršenja činidbi utvrđenih kao njena ugovorna obaveza davanjem određenih saglasnoti, na jednosobnom stanu levo od stepeništa b.b. pov. 37 m2 na IV spratu zgrade u ul. Francuskoj br. 11 na k.p.br. 1688/1 upisan pod red. brojem 1 u LN. br. 314 KO Stari Grad u Beogradu, tako da su ugovorne strane međusobno saglasne da je Bajić Helena dala kao suvlasnik opisanog stana ovim članom ugovora, Clausulu Intabulandi za upis prava susvojine, Životić Dragici u javnim knjigama tj. Katastru nepokretnosti; 
RASKID UGOVORA :
Član 9.

Ugovorne strane međusobno utvrđuju da je sticanja prava vlasništva od strane fizičkih lica tj. Bajić Helene i Životić Anice kao strana u ovom ugovoru i izvršenje njihovih činidbi tj. davanje saglasnosti kao pravnih i faktičkih radnji utvrđenih ovim ugovorom, EP “Svetlost“ kao drugoj ugovornoj strani, simultano i sinhronizovano, da se sticanje prava svojine razmenjuje za prava EP „Svetlost“ dobijena izvršenjem ugovorom utvrđenih činidbi i datih saglasnosti, kako je to već navedeno prethodnim odredbama ugovora, te da je ugovorena razmena tih prava međusobno uslovljena, pa su ugovorne strane međusobno saglasne, da se odriču raskida ili pobijanja ovog ugovora, po bilo kom osnovu, s obzirom, da momentom overe istog, fizička lica kao ugovorne strane stiču sva prava nesmetanog vlasništva i državine predmetnih nepokretnosti, a da je izvršenje faktičkih radnji na osnovu saglasnosti kao činidbe datih ovim ugovorm, od strane EP „Svetlost“ na rekonstrukciji i promeni namene prostora zgrade, proces i postupak koji traje znatno duže vreme i za koji je potrebno izraditi zakonom propisanu dokumentaciju i pribaviti zakonom propisane dozvole i odobrenja.

U slučaju raskida ugovora krivicom neke od ugovornih strana, primenjivaće se odredbe Zakona o obligacionim odnosima, tako da je ista dužna drugim ugovornim stranama nadoknaditi svu stvarno pričinjenu štetu kao i izgubljenu dobit. 
Član 10.

Na sva pitanja koja nisu uređena ovim Ugovorom primenjivaće se odredbe Zakona o obligacionim odnosima, i ostalih važećih zakonskih propisa koji regulišu ovu oblast.
Član 11.
Ugovorne strane saglasne su da sva eventualno sporna pitanja rešavaju sporazumno i u skladu sa dobrim običajima, a u slučaju da to nije moguće, ugovaraju nadležnost Prvog osnovnog suda u Beogradu.
Član 12.
Ovaj ugovor sačinjen je u jedanaest (11) istovetnih primeraka, od kojih se svaki smatra originalom, po tri (3) primerka za svaku ugovornu stranu i 2 (dva) za overu u Sudu, a ugovorne strane saglasno izjavljuju da su ovaj ugovor pročitale, da na isti nemaju primedbi, da je isti izraz njihovih volja i želja, da ga priznaju  za svoj, i da ga bez primedbi, u znak saglasnosti,  potpisuju.

      EP „SVETLOST“ AD

dipl. ing. Vladan Gvozdenović





Životić Dragica
        Generalni direktor

